**Názov politiky:** Ochrana pred sexuálnym vykorisťovaním a zneužívaním

**Cieľ politiky:** Vyhlásiť politiku nulovej tolerancie sexuálneho vykorisťovania a zneužívania pre všetkých zamestnancov a zamestnankyne organizácie a súvisiaceho personálu a zabezpečiť, aby boli v rámci organizácie známe úlohy, zodpovednosti a očakávané štandardy správania v súvislosti so sexuálnym vykorisťovaním a zneužívaním. Vytvárať a udržiavať bezpečné prostredie bez sexuálneho vykorisťovania a zneužívania prijatím vhodných opatrení na tento účel interne a v komunitách, kde organizácia pôsobí, prostredníctvom rozsiahlej prevencie a reakcie.

**Cieľoví príjemcovia:** Všetci zamestnanci a zamestnankyne organizácie a súvisiaci personál.

**Dátum účinnosti:** xx.xx.xxxx

**Povinný dátum revízie:** xx.xx.xxxx

**1. Vyhlásenie politiky:**

1.1. Sexuálne vykorisťovanie a zneužívanie porušuje všeobecne uznávané medzinárodné právne normy a štandardy a predstavuje neprijateľné správanie a zakázané správanie pre všetky osoby zapojené do humanitárnej pomoci, vrátane zamestnancov a zamestnankýň [organizácie] a súvisiaceho personálu.[[1]](#footnote-1)

1.2. Organizácia má nulovú toleranciu voči sexuálnemu vykorisťovaniu a zneužívaniu. Od všetkých zamestnancov a zamestnankýň organizácie a súvisiaceho personálu[[2]](#footnote-2) sa očakáva, že budú vždy dodržiavať najvyššie štandardy osobného a profesionálneho správania a budú poskytovať humanitárnu pomoc a služby spôsobom, ktorý rešpektuje a podporuje práva osôb prijímajúcich pomoc a iných zraniteľných členov a členiek miestnych komunít.

**2. Rozsah uplatňovania:**

2.1. Táto politika stanovuje prístup organizácie k predchádzaniu sexuálnemu vykorisťovaniu a zneužívaniu a reakciu na ne. Politika sa vzťahuje na všetkých zamestnancov a zamestnankyne a súvisiaci personál, a to v službe aj mimo nej.

**3. Definície sexuálneho vykorisťovania a zneužívania**[[3]](#footnote-3)**:**

3.1. Na účely tejto politiky pojem **„sexuálne vykorisťovanie“** znamená akékoľvek zneužitie pozície zraniteľnosti, rozdielnej moci alebo dôvery na sexuálne účely, ako aj pokus o takéto zneužitie, okrem iného vrátane peňažného, sociálneho alebo politického zisku zo sexuálneho zneužívania iného.

3.2. Podobne výraz **„sexuálne zneužívanie“** znamená fyzické obťažovanie sexuálnej povahy, či už násilím alebo za nerovnakých alebo donucovacích podmienok, vrátane pokusu o takéto zneužitie.

**4. Záväzok k ochrane pred sexuálnym vykorisťovaním a zneužívaním:**

4.1. Organizácia vynaloží maximálne úsilie na vytvorenie a udržiavanie bezpečného prostredia bez sexuálneho vykorisťovania a zneužívania prijatím vhodných opatrení na tento účel v komunitách, v ktorých pôsobí, prostredníctvom rozsiahleho rámca ochrany pred sexuálnym vykorisťovaním a zneužívaním, vrátane opatrení na prevenciu a reakciu.

4.2. Tento rámec ochrany pred sexuálnym vykorisťovaním a zneužívaním potvrdzuje záväzok organizácie k  buletín generálneho tajomníka OSN o osobitných opatreniach na ochranu pred sexuálnym vykorisťovaním a sexuálnym zneužívaním (ST/SGB/2003/13) a k dosiahnutiu úplnej a nepretržitej implementácie šiestich základných zásad IASC týkajúcich sa sexuálneho vykorisťovania a zneužívania[[4]](#footnote-4).

**5. Šesť základných zásad[[5]](#footnote-5):**

5.1.Sexuálne vykorisťovanie a zneužívanie zo strany zamestnancov a zamestnankýň organizácie a súvisiaceho personálu predstavuje činy hrubého pochybenia, a preto je dôvodom na ukončenie pracovného pomeru[[6]](#footnote-6).

5.2. Sexuálna aktivita s deťmi (osobami mladšími ako 18 rokov) je zakázaná bez ohľadu na vek plnoletosti alebo vek súhlasu so sexuálnym stykom na miestnej úrovni. Mylné presvedčenie o veku dieťaťa nie je obranou.

5.3. Výmena peňazí, zamestnania, tovaru alebo služieb za sex vrátane sexuálnych láskavostí alebo iných foriem ponižujúceho, pokorujúceho alebo vykorisťujúceho správania je zakázaná. To zahŕňa výmenu pomoci, na ktorú majú príjemci a príjemkyne nárok.

5.4. Akýkoľvek sexuálny vzťah medzi zamestnancami a zamestnankyňami organizácie alebo súvisiacim personálom a príjemcami a príjemkyniami pomoci alebo inými zraniteľnými členmi a členkami miestnej komunity, ktorý zahŕňa zneužitie hodnosti alebo postavenia, je zakázaný. Takéto vzťahy podkopávajú dôveryhodnosť a integritu práce humanitárnej pomoci.

5.5. Ak má zamestnanec alebozamestnankyňa organizácie alebo súvisiaci personál obavy alebo podozrenia týkajúce sa sexuálneho zneužívania alebo vykorisťovania zo strany spolupracovníka alebospolupracovníčky, či už v tej istej organizácii alebo nie, musí takéto obavy nahlásiť prostredníctvom zavedených mechanizmov nahlasovania.

5.6. Všetci zamestnanci a zamestnankyne organizácie a súvisiaci personál sú povinní vytvárať a udržiavať prostredie, ktoré zabraňuje sexuálnemu vykorisťovaniu a zneužívaniu a podporuje implementáciu tejto politiky. Manažment na všetkých úrovniach má osobitnú zodpovednosť za podporu a vývoj systémov, ktoré podporujú takéto prostredie.

**6. Rámec ochrany pred sexuálnym vykorisťovaním**:

6.1. Prevencia:

6.1.1. Preverovanie: Organizácia systematicky preveruje všetkých potenciálnych uchádzačov a uchádzačky o zamestnanie v súlade so zavedenými skríningovými postupmi.

6.1.2. Školenie: Organizácia organizuje povinné úvodné a opakovacie školenia[[7]](#footnote-7) pre všetkých zamestnancova zamestnankyne a súvisiaci personál o politike sexuálneho vykorisťovania a zneužívania a postupoch organizácie.

6.2. Reakcia:

6.2.1. Nahlásenie: Organizácia má bezpečné, dôverné a dostupné mechanizmy a postupy pre personál, príjemcov a príjemkyne a komunity, vrátane detí, na oznamovanie obvinení zo sexuálneho vykorisťovania a zneužívania, ako aj  zabezpečenie informovanosti o týchto postupov u osúb prijímajúcich pomoc.

6.2.2. Vyšetrovanie: Organizácia má zavedený proces vyšetrovania obvinení zo sexuálneho vykorisťovania a zneužívania a musí riadne a bezodkladne vyšetriť  podozrenie medzi svojimi zamestnancami alebo súvisiacim personálom, alebo sa obrátiť na príslušný vyšetrovací orgán, ak je páchateľ z inej organizácie.

6.2.2.1. Nahlásenie vnútroštátnym orgánom: Ak po náležitom vyšetrovaní existujú dôkazy na podporu obvinení zo sexuálneho vykorisťovania a zneužívania, tieto prípady môžu byť postúpené vnútroštátnym orgánom na trestné stíhanie.

6.2.3. Pomoc obetiam: Organizácia má systém na bezodkladné postúpenie obetí sexuálneho vykorisťovania a zneužívania dostupným službám, na základe potrieb a súhlasu obete.

6.3. Dohody o spolupráci:

6.3.1. Všetky zmluvy a dohody o partnerstve [organizácie] obsahujú štandardnú klauzulu, ktorá vyžaduje, aby sa zmluvní partneri, dodávatelia, konzultanti a subpartneri zaviazali k politike nulovej tolerancie sexuálneho vykorisťovania a zneužívania a prijali opatrenia na prevenciu sexuálneho vykorisťovania a zneužívania a reakciu na ne.

6.3.2. Ak tieto subjekty alebo jednotlivci neprijmú preventívne opatrenia proti sexuálnemu vykorisťovaniu a zneužívaniu, nevyšetria ich obvinenia alebo neprijmú nápravné opatrenia pri výskyte sexuálneho vykorisťovania a zneužívania, bude to predstavovať dôvod na ukončenie akejkoľvek dohody o spolupráci.

1. Zo správy generálneho tajomníka OSN ST/SGB/2003/13, 2003. Dostupné na adrese: https://undocs.org/en/ST/SGB/2003/13 [↑](#footnote-ref-1)
2. Pojem „súvisiaci personál“ zahŕňa napríklad subdodávateľov, konzultantov, stážistov alebo dobrovoľníkov spojených s organizáciou alebo pracujúcich v mene organizácie. [↑](#footnote-ref-2)
3. Obidve definície sú prevzaté zo správy generálneho tajomníka OSN ST/SGB/2003/13, 2003. Dostupné na adrese: https://undocs.org/en/ST/SGB/2003/13 [↑](#footnote-ref-3)
4. Šesť základných zásad IASC týkajúcich sa sexuálneho vykorisťovania a zneužívania, 2002. Dostupné na adrese: https://interagencystandingcommittee.org/inter-agency-standing-committee/iasc-six-core-principles-relating-sexual-exploitation-and-abuse.

 [↑](#footnote-ref-4)
5. Upravené na účely tejto politiky ochrany pred sexuálnym vykorisťovaním a zneužívaním. Tieto činy nepredstavujú vyčerpávajúci zoznam. [↑](#footnote-ref-5)
6. Vrátane všetkých ostatných foriem zmluvných dohôd, ako je napríklad pridelenie dobrovoľníkov. [↑](#footnote-ref-6)
7. Školenie zahŕňa minimálne: 1) definíciu sexuálneho vykorisťovania a zneužívania (ktorá je v súlade s definíciou OSN); 2) zákaz sexuálneho vykorisťovania a zneužívania; a 3) opatrenia, ktoré sú zamestnanci a súvisiaci personál povinní vykonať (t. j. rýchle nahlásenie obvinení a postúpenie obetí). [↑](#footnote-ref-7)